**Anexa 2**

***Ghid de realizare a tezei de doctorat în domeniul Istorie, la Școala Doctorală „Istorie. Civilizație. Cultură”***

Teza de doctorat reprezintă o lucrare științifică originală și relevantă pentru domeniul Istorie, fiind rezultatul cercetărilor individuale ale candidatului, sub coordonarea unui conducător științific și a comisiei de îndrumare. Teza va respecta toate criteriile prevăzute la ***art. 11(1 și 2)*** din Regulamentul instituțional intern al școlii doctorale.

**Criterii formale ale tezei de doctorat**

Redactarea tezei de doctorat se va face ținând cont de următoarele cerințe:

1. ***Lucrarea*** trebuie să aibă minimum 200 de pagini de text în care nu sunt incluse anexele și bibliografia. Textul propriu-zis poate conține imagini, tabele etc., dar în număr restrâns și cu relevanță pentru capitolul/subcapitolul unde sunt inserate.

2. ***Textul tezei*** de doctorat va fi redactat în următorul format:

* Fontul utilizat este *Times New Roman*
* Corp de 12
* Format A4
* Spațiere de 1.5
* Margini: Top: 2.54 cm; Bottom: 2.54 cm; Left: 3 cm (pentru a se putea coperta); Right: 1.9 cm.
* Titlurile capitolelor și subcapitolelor vor fi diferențiate grafic de restul textului;
* Paginile vor fi numerotate începând cu pagina de titlu și până la ultima pagină a lucrării, fără ca numărul de pagină să apară pe pagina de titlu. Numărul de pagină va apărea centrat, în subsolul fiecărei pagini;
* Tabelele și figurile se numerotează consecutiv, sub acestea, indicând și titlul tabelului sau figurii (ex. Tabelul 1 – Titlu, Fig. 1 – Titlu). Dacă este cazul, se va prezenta, în notă de subsol, sursa datelor din tabele sau sursa figurilor;

3. ***Redactarea*** notelor de subsol:

* Se va utiliza sistemul *Footnote* cu numerotare continuă de la început la finalul tezei
* Fontul utilizat este *Times New Roman*
* Corp de 10
* Spațiere de 1

4. ***Bibliografia*** se va insera după textul tezei de doctorat (la sfârșitul concluziilor), fiind numerotate în continuarea paginilor de la text. În funcție de specificul tezei de doctorat, bibliografia poate avea o prezentare diferită. Recomandăm ca structura bibliografiei să conțină:

* Izvoarele primare, care pot fi *inedite* și *edite*
* Sursele secundare, ce se compun din lista publicațiilor generale și de specialitate utilizate în procesul de documentare și redactare a tezei
* Referințele bibliografice vor fi inserate în ordinea alfabetică a autorilor sau a primei litere din titlul unei lucrări (când nu există autor sau sunt mai mulți coordonatori)

Exemplu:

***Volume / monografii:***

NUME, Prenume, *Titlul volumului* (cu italice), locul publicării, editura, anul publicării;

***Ediții/traduceri:***

NUME, Prenume, *Titlul volumului* (cu italice), nume, prenume îngrijitor ediție/traducător, locul publicării, editura, anul publicării;

***Studii/capitole în volume colective:***

NUME, Prenume, „Titlul studiului” (cu ghilimele), în prenume, nume coordonatori volum, *Titlul volumului* (cu italice), locul publicării, editura, anul publicării, pp. (paginile de început şi de sfârşit ale articolului, precedate de pp.);

***Articole de revistă:***

NUME, Prenume, „Titlul articolului” (cu ghilimele), în *Titlul revistei* (cu italice), vol. și nr., luna şi anul apariţiei (înainte de lună și anul apariției poate fi folosit semnul /), pp. (paginile de început şi de sfârşit ale articolului, precedate de pp.);

***Documente electronice:***

Nume, prenume, „Titlul articolului”, anul publicării, luna, ziua, accesat în data de …, de la URL …

5. ***Anexele*** (documente de arhivă, tabele, ilustrații, hărți, interviuri etc.) constituie ultima parte a tezei, continuând paginația de la bibliografie. Fiecare anexă trebuie să aibă specificat în mod clar proveniența cu toate datele corespunzătoare citării.

6. ***Indice/Index***, acesta nu este parte obligatorie a tezei de doctorat. Candidatul, împreună cu conducătorul științific decid includerea lui în teza de doctorat.

7. ***Aparatul critic*** sau citarea surselor în teza de doctorat se va face în mod unitar pentru tot textul. Sistemul de citare reprezintă decizia doctorandului în acord cu profesorul coordonator, în funcție de profilul și tematica tezei de doctorat. De exemplu, profilul tezelor de istorie antică și arheologie impune folosirea unui sistem specific modelului anglo-american de citare. Oferim mai jos un model de citare agreat de Facultatea de Istorie și Filosofie.

***Model:***

1. O carte semnată de un autor se citează astfel:

Lucian Boia, *Două secole de mitologie națională*, București, Editura Humanitas, 2002, p. 15.

2. Un articol dintr-o revistă de specialitate se citează astfel:

Ioan-Aurel Pop, “Adunarea generală a stărilor Transilvaniei din mai 1355), în *Mediaevalia Transilvanica,* tom II, 1998, nr. 1, p. 61-62.

3. Un studiu dintr-un volum colectiv se citează astfel:

Carmen Florea, „Instituţionalizarea obţinerii mântuirii între modelul intercesorial şi iniţiativa personală”, în vol. Mihaela Grancea, Ana Dumitran (ed.), *Discursuri despre moarte în Transilvania secolelor XVI-XX*, Cluj-Napoca, Casa Cărţii de Ştiinţă, 2006, p. 206.

4. În cazul articolelor de revistă sau cărților care au fost accesate (consultate) online, citarea urmează regulile enunțate mai sus, fiind obligatorie însă și specificarea adresei site-ului unde a fost consultată lucrarea respectivă și data accesării, astfel:

Michel Gobat, „The Invention of Latin America: A Transnational History of Anti-Imperialism, Democracy and Race”*,* în *The American Historical Review*, vol. 118, nr. 5, p. 1345 (accesibil la adresa: https://academic.oup.com/ahr/article/118/5/1345/17516; data ultimei accesări: 07.03.2021).

5. Un document de arhivă (sursă primară) se citează astfel:

Arhivele Naționale Serviciul Județean Cluj, Fond *Episcopia Greco-Catolică Oradea*, dosar 53, f. 2.

6. Un articol dintr-un ziar sau revistă de epocă (sursă primară) se citează astfel: George Panu, „Duelul”, în *Săptămâna*, anul III, nr. 60, 23 ianuarie 1904, p. 37.

Numerele paginilor indică doar pagina (sau paginile) unde se găsește citatul, afirmația, enunțul la care face referire nota respectivă.

**Recomandare:**

Pentru o mai bună orientare și adaptare a sistemului de citare, recomandăm sistemul de citare utilizat de revista Facultății de Istorie și Filosofie *Studia Historia*: <http://www.studia.ubbcluj.ro/serii/historia/>

[model copertă]

**UNIVERSITATEA BABEȘ-BOLYAI, CLUJ-NAPOCA**

**FACULTATEA DE ISTORIE ȘI FILOSOFIE**

**ȘCOALA DOCTORALĂ „ISTORIE. CIVILIZAȚIE. CULTURĂ”**

TEZĂ DE DOCTORAT

Conducător științific:

Prof. univ. dr.  *Prenume NUME*

Candidat:

Prenume NUME

Cluj-Napoca

 anul

[model pagină de titlu]

**UNIVERSITATEA BABEȘ-BOLYAI, CLUJ-NAPOCA**

**FACULTATEA DE ISTORIE ȘI FILOSOFIE**

**ȘCOALA DOCTORALĂ „ISTORIE. CIVILIZAȚIE. CULTURĂ”**

Titlul tezei

Conducător științific:

Prof. univ. dr.  *Prenume NUME*

Candidat:

*Prenume NUME*

Cluj-Napoca

 anul